༄༅། །ཡི་དམ་དམར་ཁྲིད་ཀྱི་བརྒྱུད་པའི་གསོལ་འདེབས་
མཆོག་དང་ཐུན་མོང་གི་དངོས་གྲུབ་
འབྱུང་བ་ཞེས་བྱ་བ་
བཞུགས་སོ།།
༄༅། །ཆོས་དབྱིང་རྣམ་དག་འོག་མིན་ཕོ་བྲང་དུ། །སྤངས་རྟོགས་མཐར་ཕྱིན་བདེ་
གཤེགས་གོ་འཕང་བརྙེས། །བཞི་བཅོམ་དྲུག་ལྡན་སྲིད་ཞིའི་མཐའ་ལས་འདས། །དྲུག་པ་རྡོ་
རྗེ་འཆང་ལ་གསོལ་བ་འདེབས། །དེ་ནས་ཇི་སྲིད་བྱང་ཆུབ་སྙིང་པོའི་བར། །ཆོས་མིན་རྣམ་
རྟོག་ནམ་ཡང་མི་འབྱུང་ཞིང༌། །ཆོས་ཀྱི་གནས་ལུགས་ཇི་བཞིན་ལེགས་རྟོགས་ནས། །མི་
བརྗེད་གཟུངས་དང་ལྡན་པར་བྱིན་གྱིས་རློབས། །བསོད་ནམས་ཡེ་ཤེས་རབ་ཀྱི་མཐར་ཕྱིན་
པས། །ཆོས་སྐུའི་མཁའ་ལ་གཟུགས་སྐུས་འགྲོ་དོན་མཛད། །མ་ལུས་འགྲོ་ལ་སྣ་ཚོགས་སྐུར་
སྟོན་པའི། །རྡོ་རྗེ་རྣལ་འབྱོར་མ་ལ་གསོལ་ཁ་འདེབས། །ལམ་གྱི་སྙིང་པོ་ཐབས་ཤེས་ཟུང་
འབྲེལ་གྱིས། །རྟོགས་པ་ཁྱད་པར་འཕགས་པ་ཐོབ་ནས་ཀྱང༌། །བསྒྲུབ་པའི་བར་ཆད་ཉེར་
འཚེ་ཀུན་ཞི་ནས། །བྱང་ཆུབ་མྱུར་དུ་ཐོབ་པར་བྱིན་གྱིས་རློབས། །འདོད་ཡོན་མ་ཆགས་
བུལ་གཅིག་བསྒྲུབ་པ་མཛད། །མཁའ་འགྲོས་རྗེས་བཟུང་མཆོག་གི་དངོས་གྲུབ་བརྙེས། །
སྐལ་ལྡན་ཐར་པའི་ལམ་ལ་འགོད་མཛད་པའི། །གྲུབ་ཐོབ་ཚེམ་བུ་པ་ལ་གསོལ་བ་འདེབས། །
79

ཇོ་ནང་དཔེ་ཚོགས།
སྤྱིའི་དེབ་སོ་དྲུག་པ།
སྐྱེས་ནས་འཆི་བར་ཀུན་གྱིས་ཤེས་ལགས་ཀྱང་། །ནམ་འཆི་ཆ་མེད་མ་ཤེས་འགྲོ་བ་རྣམས། །
དེ་རིང་ཙམ་ཡང་མི་འཆིའི་གདེང་མེད་ན། །འཆི་བ་རྗེས་སུ་དྲན་པར་བྱིན་གྱིས་རློབས། །སྒོ་
གསུམ་སྤྱོད་པས་བླ་མ་མཉེས་པར་མཛད། །བརྩོན་འགྲུས་སྟོབས་ཀྱིས་སྒྲུབ་པ་མཐར་ཕྱིན་
ཏེ། །སེམས་ཉིད་སྤྲོས་དང་བྲལ་བའི་དོན་རྟོགས་པའི། །གྲུབ་ཐོབ་ཆེ་བྲག་པ་ལ་གསོལ་བ་
འདེབས། །བདེ་སྡུག་འདམ་ཀ་ཀུན་གྱིས་ཤེས་ལགས་ཀྱང༌། །དགེ་སྡིག་བླང་དོར་མ་ནུས་
འགྲོ་བ་རྣམས། །དགོས་མེད་ཚེ་འདིའི་བྱ་བ་བློས་བཏང་ནས། །བསྒྲུབ་པ་སྙིང་པོར་བྱེད་
པར་བྱིན་གྱིས་རློབས། །བསླབ་གསུམ་རྣམ་དག་ཐོས་བསམ་བསྒོམ་ལ་བརྩོན། །ཟབ་དང་
རྒྱ་ཆེའི་དོན་ལ་དབང་འབྱོར་ཞིང༌། །ཚད་མེད་ཐུགས་རྗེས་འགྲོ་བའི་དོན་མཛད་པའི། །སྟག་
སྟོན་སྤྱིལ་བུ་པ་ལ་གསོལ་བ་འདེབས། །འཁོར་བའི་སྡུག་བསྔལ་སྤང་བྱར་ཤེས་ལགས་
ཀྱང་། །སྤོང་བྱེད་གཉེན་པོ་མ་ཤེས་འགྲོ་བ་རྣམས། །ཆོས་ཀྱི་གནས་ ལུགས་ ཇི་བཞིན་
ལེགས་རྟོགས་ནས། །ཐབས་ཤེས་ཟུང་དུ་འབྲེལ་བར་བྱིན་གྱིས་རློབས། །འདོད་ཡོན་ཚེ་
འདིའི་རྣམ་གཡེང་ཀུན་སྤུངས་ནས། །དོན་དམ་སྤྲོས་བྲལ་རྟོགས་པའི་ཐུགས་རྗེ་ཡིས། །
ཀུན་རྫོབ་འགྲོ་བའི་དོན་ལ་བརྩོན་འགྲུས་ཅན། །བླ་མ་ཆོས་རྗེའི་ཞང་ལ་གསོལ་བ་འདེབས། །
དམ་ཆོས་ཁྱད་པར་འཕགས་པར་ཤེས་ལགས་ཀྱང༌། །སྙིང་ནས་བསྒྲུབ་པ་མ་ནུས་འགྲོ་བ་
རྣམས། །ལེ་ལོ་གཉིད་རྨུགས་རྣམ་གཡེང་ཀུན་སྤངས་ནས། །ཉིན་མཚན་ཆོས་ཀྱི་འདའ་ཁར་
བྱིན་གྱིས་རློབས། །བདག་གཞན་མཉམ་བརྗེ་བྱང་ཆུབ་སེམས་གཉིས་རྒྱས། །རང་དོན་ཞེན་
མེད་རྒྱལ་བའི་བསྟན་པ་འཛིན། །གཟུང་འཛིན་མེད་པའི་ཡེ་ཤེས་མཆོག་བརྙེས་པའི། །ཚད་
མེད་ཐུགས་རྗེ་ཅན་ལ་གསོལ་བ་འདེབས། །རང་སེམས་རྩ་བ་སྟོང་པར་ཤེས་ལགས་ཀྱང་། །
དངོས་འཛིན་ཞེན་པ་མ་སྤོངས་འགྲོ་བ་རྣམས། །ཆགས་སྡང་ཉེ་རིང་འཁོར་བར་འཁྱམས་
པའི་རྒྱུ། །བདག་འཛིན་རྩད་ནས་ཆོད་པར་བྱིན་གྱིས་རློབས། །དུས་གསུམ་སངས་རྒྱས་ཀུན་
80

བྱང་སེམས་རྒྱལ་བ་ཡེ་ཤེས།
པོད་དང་པོ།
ཡི་དམ་དམར་ཁྲིད་ཀྱི་བརྒྱུད་པའི་གསོལ་འདེབས།
གྱི་ངོ་བོ་ཉིད། །བླ་མ་རིན་ཆེན་དབང་གི་རྒྱལ་པོ་ལྟར། །སྲིད་ཞིའི་དགོས་འདོད་མ་ལུས་
འབྱུང་བའི་གནས། །ཆོས་རྗེ་རིན་པོ་ཆེ་ལ་གསོལ་བ་འདེབས། །སེམས་ཉིད་སངས་རྒྱས་
སྙིང་པོར་ཤེས་ལགས་ཀྱང༌། །གློ་བུར་འཁྲུལ་བ་མ་དྭངས་འགྲོ་བ་རྣམས། །ཞི་གནས་ལྷག་
མཐོང་ཟུང་འབྲེལ་ཏིང་འཛིན་གྱིས། །སྒྲིབ་གཉིས་རང་སར་དག་པར་
༑རང་སར་དག་པར་བྱིན་གྱིས་རློབས། །
སྲིད་ཞིའི་སྐྱོན་གྱིས་མ་གོས་སྐུ་མདོག་དཀར། །སངས་རྒྱས་འོད་དཔག་མེད་པའི་དབུ་རྒྱན་
ཅན། །ཐུགས་རྗེའི་སྤྱན་གྱིས་འགྲོ་དྲུག་ཡོངས་ལ་གཟིགས། །ཡི་དམ་སྤྱན་རས་གཟིགས་ལ་
གསོལ་བ་འདེབས། །བདག་དང་མཁའ་མཉམ་སེམས་ཅན་ཐམས་ཅད་ལ། །རྟོགས་པ་ཁྱེད་
དང་མཉམ་པར་བྱིན་གྱིས་རློབས། །དོན་གཉིས་མཐར་ཕྱིན་སྟོན་པ་སངས་རྒྱས་དང་། །
ཆགས་བྲལ་མཐར་ཕྱིན་བསྟན་པ་དམ་ཆོས་དང་། །རིག་གྲོལ་མཐར་ཕྱིན་ཚོགས་མཆོག་
དགེ་འདུན་ཏེ། །སྐྱབས་གནས་དཀོན་མཆོག་གསུམ་ལ་གསོལ་བ་འདེབས། །དེང་ནས་ཇི་
སྲིད་བྱང་ཆུབ་སྙིང་པོའི་བར། །རྟག་ཏུ་འབྲལ་བ་མེད་པར་བྱིན་གྱིས་རློབས། །སྔོན་གྱི་
བཅོམ་ལྡན་འདས་ཀྱི་སྤྱན་སྔ་རུ། །ཆོས་བཞིན་བསྒྲུབ་པ་བྱེད་པའི་གང་ཟག་རྣམས། །བུ་
བཞིན་བསྲུང་ཞིང་སྐྱོབ་པར་ཞལ་བཞེས་པའི། །ཆོས་སྐྱོང་བསྲུངས་མ་རྣམས་ལ་གསོལ་བ་
འདེབས། །འགལ་རྐྱེན་བར་ཆད་ཐམས་ཅད་ཞི་བ་དང༌། །བསམ་པ་ཆོས་བཞིན་འགྲུབ་པར་
བྱིན་གྱིས་རློབས། །བླ་མ་ཡི་དམ་དཀོན་མཆོག་ཆོས་སྐྱོང་ལ། །མཁྱེན་བརྩེ་ནུས་པ་བསམ་མི་
ཁྱབ་མངའ་བས། །བདག་གིས་གསོལ་བ་བཏབ་པའི་དོན་འདི་དག །ཚེ་འདི་ཉིད་ལ་གྲུབ་
པར་བྱིན་གྱིས་རློབས། །
གསོལ་འདེབས་དངོས་གྲུབ་འབྱུང་བ་ཞེས་བྱ་བ། །རིན་ཆེན་གླིང་དུ་སྦྱར་བའི་དགེ་བ་
ཡིས། །འཇམ་དབྱངས་བྱམས་མགོན་སྤྱན་རས་གཟིགས་དབང་དང༌། །དཔལ་ལྡན་བླ་མ་
རྣམས་ཀྱི་བྱིན་བརླབས་ཀྱིས། །ཆེན་པོ་གསུམ་ལྡན་སངས་རྒྱས་མྱུར་ཐོབ་ཤོག །
81

ཇོ་རང་ད་ཚོགས།
སྤྱིའི་དེབ་སོ་དྲུག་པ།
ཡི་དམ་དམར་ཁྲིད་ཀྱི་བླ་མ་བརྒྱུད་པའི་གསོལ་འདེབས་མཆོག་དང་ཐུན་མོང་གི་དངོས་
གྲུབ་འབྱུང་བ་རྫོགས་སོ།། །།བཀྲ་ཤིས་དཔལ་འབར་འཛམ་གླིང་རྒྱན་དུ་ཤོག །དགེའོ།། །།
(མ་དཔེ་ནི་འབྲས་གནས་བཅུའི་དཔེ་རྙིང༌། ཕྱི་མ ༡༢༥ ལགས།)
82

བྱང་སེམས་རྒྱལ་བ་ཡེ་ཤེས།
ཕོད་དང་པོ།
གླ་
་དམ་དམར་ཁྲིད་བཞུགས།